Glommaringen

Glommaringen, også linje 200, var en bussrute som gikk mellom byene Fredrikstad og Sarpsborg, som en ringrute på begge sider av elva Glomma. Ruten fungerte som hovedtransportåren mellom de to byene, og den fulgte i hovedsak riksvei 22 på østsiden av elven og fylkesvei 109 på vestsiden.

Busstilbudet ble etablert 16. august 1999, gjennom et samarbeid mellom busselskapene FDR og Østfold Bilruter under det da nyetablerte selskapet BorgBuss. De to første bussene på ruten ble døpt «Frederik II» og «Olav Haraldsson» av de to ordførerne Svein Hansen og Jan Engsmyr. Bussene var dekorert med et spesialdesignet motiv fra Nedre Glomma-regionen.

Glommaringen utviklet seg til å bli den mest trafikkerte og mest inntektsbringende ruten blant selskapene i Østfold kollektivtrafikk. I 2006 ble rutetilbudet utvidet til én avgang hvert tyvende minutt i begge retninger, og i 2007 ytterligere utvidet til kvartersruter. I 2006 hadde Glommaringen  reisende, i 2008 passerte antallet over én million og i 2017 hadde ruten 1,6 millioner reisende. 

I juni 2018 ble Glommaringen nedlagt og traséen ble delt i to separate ruter kjørende på hver sin side av Glomma. 

 Referanser 

 Eksterne lenker 


Kategori:Transport i Fredrikstad
Kategori:Transport i Sarpsborg
Kategori:Kollektivtransport i Østfold
Kategori:Bussruter i Norge